text: Folk kører stærkt ved Klelund 
  06 juni 2015 kl. 06.24
  Politiet havde en fotovogn stående ved Klelund plantage, fordi mange kører stærkt på stedet. Resultat? 59 bøder.
  Klelund plantage ved Holsted ligger langt ude på landet. Det får mange bilister til at køre for stærkt.
  Politiets fotovogn fotograferede således 59 bilister fredag, der kørte for stærkt. De kan nu forvente en bøde.
  Fem bilister kørte så hurtigt, at de får et klip i kørekortet.
  Hurtigste bilist blev målt til 116 km/t.
  Man må køre 80 km/t på stedet.
  